《三日雨后登俨然亭》
明代·陆深

萧萧竹树夹溪深，一雨初晴长绿阴。真意倘违空老大，野芳虽绿亦山林。

好风似旧穿高榻，流水如知绕素琴。东去大江知到海，为谁烟浪送归心。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。